"...moc wywieszónych rozmajtych chwolideł". fot. FJD
"..nie spuszczać łoczy ze żodnej ściany...". fot. FJD
"...abo insze szrubunki i waserlajtungi...". fot. FJD
Dzisio Wóm zaś poczytóm po naszymu opowiadanie "Jacy my sóm", Zbigniewa Niemca z książki "Kaj idziesz człowiecze". fot. FJD
"Gdo sie za swój jynzyk wstydzi takim niech sie każdy brzidzi".
SZPACYRKYM PO CIESZYNIE
"Moja ty słodko cieszyńsko mowo
być zawsze do prawjynio gotowo
a jak cie uż żodyn nie bydze rozumioł
to jyny wiater bydzie po naszymu szumioł"
Chwilkem doczkać
Łod rynku sóm my uż doś daleko, ale s tego se nic nie robióm rozmajci kszefciorze. Kaj sie yno do i na czym sie yno do chcóm na ludziach cosi utarżyć. Kapke niżyj łod tych dochtorów co lyczóm uszy i zymby je kszeft w kierym mogymy se objednać kuchynie, łodmaryje, sztokerliki i eszcze insze wieca, kiere widać na fijołkowych chwolidłach. Kaj to tam łóni wszecko pomieścili tego nie wiym, bo po wyrchu tyn kszeft nima zaś taki chrozny, a kansi to trzeja było przeca wszecko upuczyć. Chocioż teraz mómy taki czasy, że moc wiecy ludzie kupujóm i przedujóm przez komputry i dóma tego ni majóm na składzie. Co chwilem idzie słyszeć, że kierysi zamias objednanych i zapłacónych wiecy dostoł kiśnie skolo abo nie doczkoł sie do dzisia żodnej wiadómości. W gazetach ło tym piszóm, we telewizorze ukazujóm, ale mocie ludzie rozum nima tydnia coby my nie słyszeli, że kogosi łobrali s piniyndzy. Ale ni stych pinidzy co my kiejsi noszowali w pularesach abo geldtaszkach, ale s tych co niby mómy w plastiku i żodyn ich nie widzi. Biyda je, jak przidzie do płacynio kansi we sklepie a przedowaczka prawi nóm, że towor trzeja spadki niechać na regale i iś ku chałupie, bo pinióndzowy plastik zustoł uż przez kogosi wypróżnióny. W placu po drugi stronie cesty je kszeft w kierym mogymy eszcze płacić prowdziwymi pinóndzami jak chcymy se kupic jakisi wieca, kiere sóm nóm przydajne do kómpanio, grzocio abo insze szrubunki i waserlajtungi. W tej chałupie je eszcze moc inkszych wiecy do kupiynio,ale co tam je to na to mogymy dziepro prziś jak nie bydzie nóm luto zmitrynżyć kapke czasu. Je tam ogrómnie moc wywieszónych rozmajtych chwolideł i coby wszecki poczytać trzeja to obynś dołokoła i nie spuszczać łoczy ze żodnej ściany, płota, bramki ani nie zapómnieć ło dachu.
Mini słownik:
kszefciosz - handlarz,
utarżyć - zarobić,
kszeft - interes,
łodmaryja - szafa,
sztokerlik - taboret,
objednać - zamówić,
wieca - rzeczy,
fijołkowe - fioletowe,
chwolidło - reklama,
kaj - gdzie,
chrozny - duży,
upuczyć - upchać,
obsztelować - zamówić,
kiśnia - pudło,
skoli - kamienie,
geldtaszka - portmonetka,
przedowaczka - ekspedientka,
spadki - z powrotem,
cesta - droga,
szrubunek - złączka z gwintem,
waserlajtung - rura do wody,
luto - przykro.
Mjyjcie sie wszedcy dobrze i wiesiołego popióntku.
Dzisio Wóm zaś poczytóm po naszymu opowiadanie "Jacy my sóm", Zbigniewa Niemca z książki "Kaj idziesz człowiecze".
szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn hau_Latn nno_Latn bjn_Latn pol_Latn szl_Latn afr_Latn pol_Latn szl_Latn pol_Latn luo_Latn epo_Latn pol_Latn pol_Latn pol_Latn pol_Latn lit_Latn nld_Latn szl_Latn pol_Latn szl_Latn szl_Latn pol_Latn pol_Latn szl_Latn pol_Latn